חמציציים

החמציציים (שם מדעי: .Oxalidaceae <small>R.Br</small>) היא משפחת צמחים עשבוניים חד-שנתיים ורב-שנתיים, ולעיתים רחוקות בני-שיח, שיחים, מטפסים ועצים (מינים מהסוג Averrboa) בעלי מוהל חמוץ מסדרת החמציצאים. המשפחה מונה 5 סוגים ו-667 מינים, רובם, 566 מינים, משויכים לסוג המגוון ביותר במשפחה - הסוג חמציץ (.Oxalis L) ולסוג הקטן יותר (81 מינים) - בְּיוּפִיטוֹן (Biophytum)<ref></ref><ref></ref>. הנציגים היחידים של משפחה זו בישראל הם חמציץ נטוי וחמציץ קטן, שניהם מינים גרים ופולשים הגדלים בבתי גידול מופרעים ומופרים בעיקר בקרבת האדם, אך גם בבתי גידול טבעיים. הראשון, מוצאו מדרום אפריקה, הפך למין פולש נפוץ ברחבי העולם, כולל בישראל, והשני מוצאו מהמזרח הרחוק. בישראל מיני חמציץ אחדים שמשמשים לגינון ונוי, למשל חמציץ משולש (Oxalis triangularis) מאמריקה הדרומית וחמציץ סגול (Oxalis violaceae) מאמריקה הצפונית.

מיני בְּיוּפִיטוֹן (Biophytum) השייכים למשפחת החמציציים בעלי עלים מנוצים שרגישים מאוד למגע מגיבים עליו בתנועת סגירה. 

קרמבולה זהובה (Averrhoa carambola) הוא עץ פרי רחב-עלים נשיר מותנה בעל פרי בצורת כוכב, שנמכר בישראל. אף הוא ממשפחת החמציציים<ref></ref>. בסוג Averrhoa ישנם 5 מינים שמוצאם מווייטנאם עד גינאה החדשה.

"קרמבולה זהובה (Averrhoa carambola) הוא עץ פרי רחב-עלים נשיר מותנה בעל פרי בצורת כוכב, שנמכר בישראל. אף הוא ממשפחת החמציציים. בסוג Averrhoa ישנם 5 מינים שמוצאם מווייטנאם עד גינאה החדשה.

המשפחה קרויה על שם הסוג נפוץ חמציץ והתפתחה לפני 50 מיליון שנה בתקופת האאוקן.

== מאפיינים ==
[[קרמבולה]]
חמציץ משולש בעציץ בירושלים
עלים ובצלצול של חמציץ משולש
העלים ערוכים בשושנת או פזורים לסירוגין על הגבעול או בקצה הגבעול.

הלוואים קטנים או חסרים (בישראל), והפטוטרת קיימת.

העלים מורכבים, מנוצים או מאוצבעים או תלתניים. העלעלים תמימים יושבים ללא פטוטרית, דמויי לב הפוך או מפורצים בקודקודם ודמויי יתד בבסיסם. במינים אחדים העלים מתקפלים לעת ערב ונפרשים בשעות האור.

התפרחות חיקיות או אמיריות, מסוג מְסֻיֶּמֶת אשכול או שהפרחים יחידים.

הפרחים נכונים, בעלי עטיף כפול, דו-מיניים, בעלי שחלה עילית. בעלי 5 איברים בכל דּוּר<ref name=":0"></ref>. עלי הגביע עלי הכותרת והאבקנים מאוחים מתחת לשחלה כל אחד לחוד ועולים ישר ממצעית הפרח (ת).

עלי גביע 5, מפורדים, לפעמים מאוחים בבסיסם ומשתיירים<ref name=":0" />. 

עלי כותרת 5 מפורדים, לפעמים מאוחים בבסיסם ואפשר לתלוש ממנה עלה עלה בנפרד, בלי לגרור אחריו את האחרים. צבעם צהוב או צהוב-כתום<ref name=":0" /><ref name=":1"></ref><ref name=":2"></ref>. עלי הכותרת שזורים בפקעית ובפרח פתוח הם נסגרים בשעות החשיכה ונפרשים בשעות האור.

האבקנים 10 (פי 2 מעלי הכותרת), ערוכים בשני דורים<ref name=":2" />. הזירים מפורדים או מאוחים בקרבת בסיסם. המאבקים בני 2 לשכות, נפתחות באמצעות סדקי אורך כלפי פנים הפרח.

לעיתים מצוי צופן בבסיס האבקנים. במצעית הפרחים אין טבעת בולטת והיא לא מפרישה צוף מתחת או סביב לשחלה.

השחלה עילית בעלת 5 עלי שחלה מאוחים, 5 מגורות שבכל אחת מהן 1 או הרבה ביציות, השליה זוויתית<ref name=":0" /><ref name=":2" />. הביצית הפוכה, אַנְאַטְרוֹפִּית ( anatropous) -  כלומר, הקודקוד של גוף הביצית מופנה אחורה בכיוון לבסיס העוקץ שלו. עמודי השחלה 5, חופשיים על פי רוב<ref name=":0" />.

הפרי הלקט מצולע (בישראל) יבש נפתח בסדקי אורך (בקשוות) או לעיתים רחוקות בשרני ודמוי ענבה<ref name=":2" /><ref name=":0" />.

הזרעים קטנים ורבים, 1 עד 10 בכל מגורה, בעלי אנדוספרם רב ובשרני ובעלי תוספת אלסטית לבנה (אריל) המסייעת לזריקת הזרעים למרחק בעת ההבשלה. תוספת זו נאספת על ידי נמלים המסייעות בכך להפצת הזרעים<ref name=":1" />. 

== תמונות ==
<gallery>
קובץ:חמציץ נטוי בקיר אבן.jpg|חמציץ נטוי על חומת אבן
</gallery>

==קישורים חיצוניים==

==הערות שוליים==

*
קטגוריה:צמחים שתוארו ב-1818
קטגוריה:טקסונים שתוארו בידי רוברט בראון